
Szentendre Város Önkormányzat Képviselő-testületének

2023. június 21-i üléséről készült jegyzőkönyvéből

16.
Előterjesztés a nappali melegedő és az éjjeli menedékhely időszakos férőhelybővítéséről
Előadó: Fülöp Zsolt polgármester
Szentendre Város Önkormányzat Képviselő-testületének

134/2023. (VI.21.) Kt. sz. határozata:

Szentendre Város Önkormányzat Képviselő-testülete
1. úgy dönt, hogy a hajléktalan-ellátást jelenleg is végző, saját fenntartású intézménye, a „Gondozási Központ Szentendre” önállóan működő költségvetési szerv útján hajléktalanok nappali intézményi ellátása szociális alapszolgáltatást biztosít 20, a téli időszakban további 6 férőhellyel és hajléktalanok éjjeli menedékhelye szociális szolgáltatást biztosít 20, a téli időszakban további 6 férőhellyel a Szentendre, Szabadkai utca 11. szám alatti 396/6 hrsz-ú ingatlanon található épületben;
2. felkéri a Gondozási Központ Szentendre Intézményvezetőjét, hogy az 1. pontban foglalt feladatellátáshoz szükséges feltételek megteremtéséről gondoskodjon, valamint az ahhoz szükséges engedélyek beszerzésével kapcsolatos feladatokat végezze el.

Felelős: Intézményvezető

Határidő: azonnal

A végrehajtásért közvetlenül felelős: Gondozási Központ Szentendre Intézményvezető, Aljegyző
 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Gondozási Központ Szentendre, Intézményvezető – intézkedésre

4. Aljegyző - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. június 22.
Simor Györgyné
jegyzőkönyvvezető

